ประกาศกระทรวงเกษตรและสหกรณ์ เรื่อง กำหนดด่านตรวจพืชตามพระราชบัญญัติกักพืช พ.ศ. 2507 พ.ศ. 2547

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง  กำหนดด่านตรวจพืชตามพระราชบัญญัติกักพืช พ.ศ. ๒๕๐๗
พ.ศ. ๒๕๔๗

อาศัยอำนาจตามความในมาตรา
๗ และมาตรา ๒๗ แห่งพระราชบัญญัติกักพืช พ.ศ. ๒๕๐๗
แก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒
อันเป็นพระราชบัญญัติที่มีบทบัญญัติบางประการเกี่ยวกับการจัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการกักพืชออกประกาศไว้ ดังต่อไปนี้

ข้อ
๑ 
ให้ยกเลิกประกาศกระทรวงเกษตรและสหกรณ์ เรื่อง
กำหนดด่านตรวจพืชตามพระราชบัญญัติกักพืช พ.ศ. ๒๕๐๗
ลงวันที่ ๑ กุมภาพันธ์ ๒๕๔๓

ข้อ
๒  กำหนดท่าเรือ ท่าอากาศยาน
หรือสถานที่ใด ดังต่อไปนี้เป็นด่านตรวจพืช
(๑) ด่านตรวจพืชท่าเรือกรุงเทพ
มีอาณาเขตตามเขตสำนักงานศุลกากร ท่าเรือกรุงเทพ เขตส่วนตรวจสินค้าท่าเรือเอกชน
เขตส่วนตรวจสินค้านอกเขตท่าที่ ๒
(๒) ด่านตรวจพืชท่าอากาศยานกรุงเทพ
มีอาณาเขตตามสำนักงานศุลกากร ท่าอากาศยานกรุงเทพ
(๓) ด่านตรวจพืชไปรษณีย์
มีอาณาเขตตามเขตด่านศุลกากรไปรษณีย์
(๔) ด่านตรวจพืชลาดกระบัง
มีอาณาเขตตามเขตส่วนตรวจสินค้านอกเขตท่าที่ ๑, เขตด่านศุลกากรรถไฟกรุงเทพ
สำนักงานศุลกากรกรุงเทพ
(๕) ด่านตรวจพืชสังขละบุรี
มีอาณาเขตด่านศุลกากรสังขละบุรี
รวมทั้งทางอนุมัติและด่านพรมแดนของด่านศุลกากรสังขละบุรี
(๖) ด่านตรวจพืชท่าเรือระนอง มีอาณาเขตตามเขตด่านศุลกากรระนอง
เขตด่านศุลกากรชุมพร และเขตด่านศุลกากรประจวบคีรีขันธ์
(๗) ด่านตรวจพืชเกาะสมุย
มีอาณาเขตตามเขตด่านศุลกากรเกาะสมุย เขตด่านศุลกากรบ้านดอน
และเขตด่านศุลกากรสุราษฎร์ธานี
(๘) ด่านตรวจพืชอรัญประเทศ
มีอาณาเขตตามเขตด่านศุลกากรอรัญประเทศ
รวมทั้งทางอนุมัติและด่านพรมแดนของด่านศุลกากรอรัญประเทศ
(๙) ด่านตรวจพืชท่าอากาศยานอู่ตะเภา
มีอาณาเขตตามเขตด่านศุลกากรมาบตาพุด และศุลกากรภาคที่ ๑
(๑๐) ด่านตรวจพืชท่าเรือแหลมฉบัง
มีอาณาเขตตามเขตสำนักงานศุลกากรท่าเรือแหลมฉบัง
(๑๑) ด่านตรวจพืชคลองใหญ่ มีอาณาเขตตามเขตด่านศุลกากรคลองใหญ่
รวมทั้งทางอนุมัติและด่านพรมแดนของด่านศุลกากรคลองใหญ่ และเขตด่านศุลกากรจันทบุรี
(๑๒) ด่านตรวจพืชหนองคาย
มีอาณาเขตตามเขตด่านศุลกากรหนองคาย
รวมทั้งทางอนุมัติและด่านพรมแดนของด่านศุลกากรหนองคาย และเขตด่านศุลกากรบึงกาฬ
(๑๓) ด่านตรวจพืชท่าลี่
มีอาณาเขตตามเขตด่านศุลกากรท่าลี่
รวมทั้งทางอนุมัติและด่านพรมแดนของด่านศุลกากรท่าลี่
(๑๔) ด่านตรวจพืชเชียงคาน
มีอาณาเขตตามเขตด่านศุลกากรเชียงคาน
(๑๕) ด่านตรวจพืชนครพนม
มีอาณาเขตตามเขตด่านศุลกากรนครพนม
รวมทั้งทางอนุมัติและด่านพรมแดนของด่านศุลกากรนครพนม
(๑๖) ด่านตรวจพืชมุกดาหาร
มีอาณาเขตตามเขตด่านศุลกากรมุกดาหาร
รวมทั้งทางอนุมัติและด่านพรมแดนของด่านศุลกากรมุกดาหาร
(๑๗) ด่านตรวจพืชพิบูลมังสาหาร
มีอาณาเขตตามเขตด่านศุลกากรพิบูลมังสาหาร
รวมทั้งทางอนุมัติและด่านพรมแดนของด่านศุลกากรพิบูลมังสาหาร และเขตด่านศุลกากรเขมราฐ
(๑๘) ด่านตรวจพืชช่องจอม
มีอาณาเขตตามเขตด่านศุลกากรช่องจอม
รวมทั้งทางอนุมัติและด่านพรมแดนของด่านศุลกากรช่องจอม
(๑๙) ด่านตรวจพืชแม่สาย
มีอาณาเขตตามเขตด่านศุลกากรแม่สาย
รวมทั้งทางอนุมัติและด่านพรมแดนของด่านศุลกากรแม่สาย
(๒๐) ด่านตรวจพืชท่าอากาศยานเชียงราย
มีอาณาเขตตามเขตศุลกากรสนามบินเชียงราย
(๒๑) ด่านตรวจพืชเชียงแสน
มีอาณาเขตตามเขตด่านศุลกากรเชียงแสน
รวมทั้งทางอนุมัติและด่านพรมแดนของด่านศุลกากรเชียงแสน
(๒๒) ด่านตรวจพืชเชียงของ
มีอาณาเขตตามเขตด่านศุลกากรเชียงของ รวมทั้งทางอนุมัติและด่านพรมแดนของด่านศุลกากรเชียงของ
(๒๓) ด่านตรวจพืชแม่ฮ่องสอน
มีอาณาเขตตามเขตด่านศุลกากรแม่ฮ่องสอน รวมทั้งทางอนุมัติและด่านพรมแดนของด่านศุลกากรแม่ฮ่องสอน
(๒๔) ด่านตรวจพืชแม่สะเรียง
มีอาณาเขตตามเขตด่านศุลกากรแม่สะเรียง
รวมทั้งทางอนุมัติและด่านพรมแดนของด่านศุลกากรแม่สะเรียง
(๒๕) ด่านตรวจพืชท่าอากาศยานเชียงใหม่
มีอาณาเขตตามเขตด่านศุลกากรท่าอากาศยานเชียงใหม่ และเขตด่านศุลกากรเชียงดาว
(๒๖) ด่านตรวจพืชทุ่งช้าง
มีอาณาเขตตามเขตด่านศุลกากรทุ่งช้าง
รวมทั้งทางอนุมัติและด่านพรมแดนของด่านศุลกากรทุ่งช้าง
(๒๗) ด่านตรวจพืชแม่สอด มีอาณาเขตตามเขตด่านศุลกากรแม่สอด
รวมทั้งทางอนุมัติและด่านพรมแดนของด่านศุลกากรแม่สอด และเขตศุลกากรสนามบินสุโขทัย
(๒๘) ด่านตรวจพืชกระบี่
มีอาณาเขตตามเขตด่านศุลกากรกระบี่
(๒๙) ด่านตรวจพืชท่าเรือภูเก็ต
มีอาณาเขตตามเขตด่านศุลกากรภูเก็ต
(๓๐) ด่านตรวจพืชท่าอากาศยานภูเก็ต มีอาณาเขตตามเขตด่านศุลกากรท่าอากาศยานภูเก็ต
(๓๑) ด่านตรวจพืชท่าเรือกันตัง
มีอาณาเขตตามเขตด่านศุลกากรกันตัง เขตด่านศุลกากรนครศรีธรรมราช
และเขตด่านศุลกากรสิชล
(๓๒) ด่านตรวจพืชท่าอากาศยานหาดใหญ่
มีอาณาเขตตามเขตด่านศุลกากรท่าอากาศยานหาดใหญ่
(๓๓) ด่านตรวจพืชท่าเรือสงขลา
มีอาณาเขตตามเขตด่านศุลกากรสงขลา
(๓๔) ด่านตรวจพืชปาดังเบซาร์
มีอาณาเขตตามเขตด่านศุลกากรปาดังเบซาร์
รวมทั้งทางอนุมัติของด่านศุลกากรปาดังเบซาร์
(๓๕) ด่านตรวจพืชสะเดา
มีอาณาเขตตามเขตด่านศุลกากรสะเดา
รวมทั้งทางอนุมัติและด่านพรมแดนของด่านศุลกากรสะเดา
(๓๖) ด่านตรวจพืชท่าเรือสตูล
มีอาณาเขตตามเขตด่านศุลกากรสตูล
(๓๗) ด่านตรวจพืชวังประจัน
มีอาณาเขตตามเขตด่านศุลกากรวังประจัน รวมทั้งทางอนุมัติและด่านพรมแดนวังประจัน
(๓๘) ด่านตรวจพืชท่าเรือปัตตานี
มีอาณาเขตตามเขตด่านศุลกากรปัตตานี
(๓๙) ด่านตรวจพืชท่าเรือตากใบ
มีอาณาเขตตามเขตด่านศุลกากรตากใบ
(๔๐) ด่านตรวจพืชสุไหงโก-ลก
มีอาณาเขตตามเขตด่านศุลกากรสุไหงโก-ลก
รวมทั้งทางอนุมัติและด่านพรมแดนของด่านศุลกากรสุไหงโก-ลก
(๔๑) ด่านตรวจพืชเบตง มีอาณาเขตตามเขตด่านศุลกากรเบตง
รวมทั้งทางอนุมัติและด่านพรมแดนของด่านศุลกากรเบตง

ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]

ประกาศ ณ วันที่ ๑๓
กรกฎาคม พ.ศ. ๒๕๔๗
สมศักดิ์  เทพสุทิน
รัฐมนตรีว่าการกระทรวงเกษตรและสหกรณ์

มัตติกา/พิมพ์
๒๗ กันยายน ๒๕๔๗

นวพร/สุนันทา/ตรวจ
๖ ตุลาคม ๒๕๔๗

สุกัญญา/ผู้จัดทำ
๒๓ ธันวาคม ๒๕๔๘

พิมลกร/ปรับปรุง
๒ กันยายน ๒๕๕๖

พลัฐวัษ/ตรวจ
๒ กันยายน ๒๕๕๖

[๑] ราชกิจจานุเบกษา
เล่ม ๑๒๑/ตอนพิเศษ ๘๐ ง/หน้า ๓/๒๑ กรกฎาคม ๒๕๔๗